આજના કેવડા ત્રીજના શુભ દિને ત્રિનેત્રેશ્વર મહાદેવ મંદિરના પુજારીશ્રી છગનગીરી બાપુએ મંત્રીશ્રી તથા મહાનુભાવોને શાલ ઓઢાડી સત્કાર્યા હતા તેમજ પ્રકાશગીરી બાપુએ પુજા- અર્ચન વિધિ કરાવી હતી. આ પ્રસંગે યુવક સેવા અને સાંસ્કૃતિક પ્રવૃતિઓ ગાંધીનગરના કમિશ્નર સતિષભાઇ પટેલ, મુખ્ય જિલ્લા આરોગ્ય અધિકારી પી.કે. પરમાર, જિલ્લા રમતગમત અધિકારી બળવંતસિંહ ચૌહાણ, મામલતદાર, અગ્રણી સર્વદિલીપભાઇ પટેલ, વિજયભાઇ ભગત, પ્રતાપભાઇ ખાચર, સરપંચ વનિતાબેન વજાભાઇ ખમાણી સહિતના મહાનુભાવો ઉપસ્થિત રહયા હતા.